তবে এতেই থেমে যাননি কোডি। ঠিক করেন, পুরোপুরি পুরুষ হয়ে উঠতে হবে। দৌড়াতে ভালোবাসলেও একাধিক অস্ত্রোপচারের পরে তাতে বাদ সাধে শরীর। চিকিৎসকের পরামর্শে তাই শুরু করেন ওয়েট ট্রেনিং, নিয়ন্ত্রিত ডায়েট ও ব্যায়ামের মাধ্যমে পেশিবহুল শরীর তৈরির একাগ্র সাধনা। প্রবল অধ্যবসায় সম্বল করে পেশাদার বডি বিল্ডার হয়ে ওঠেন কোডি। যোগ দিতে শুরু করেন একাধিক প্রতিযোগিতায়। ক্রমে সাধনায় সিদ্ধিলাভ হয়। ট্র্যান্সজেন্ডারদের বডি বিল্ডিং প্রতিযোগিতায় দ্বিতীয় স্থান অধিকার করে চমকে দেন কোডি।